Whiteley of Vermeulen? 'n Lekker tameletjie | Maroela Media
Wie sal vanjaar dié trui dra? (Foto: The Saleroom)
Dit lê tussen Warren Whiteley en Duane Vermeulen, en dit gaan 'n taai tameletjie wees.
Oor die jare heen is en was agtstemanne een van die belangrike rolspelers en besluitnemers van enige span.
Die heel ouer mense was gaande oor Hennie Muller; Morné du Plessis was een van die knapste agtstemanne nóg in 'n Boktrui; en Bobby Skinstad het 'n nuwe dimensie aan Springbokrugby gegee. Gary Teichmann het altyd sy bes gelewer; en Vermeulen was die yster van die Bok-agttal.
Só ook het Whiteley sy bates wat deur die Lions reg aangewend word.
Die All Blacks spog met 'n ellelange lys: Brian Lochore, Murray Mexted, Zinzan Brooke en nou Kieran Read. Wat van die Britse Leeus se Mervyn Davies en Italië se Sergio Parisse, wat 'n alleenstryd vir die Italianers voer?
Almal atleties, balvaardige baldraers, 'n belangrike skakel tussen voor- en agterspelers, goeie lynstaanspringers en verdedigers.
Die meeste van hulle was ook kaptein omdat hulle denkers van die spel is.
Whiteley (1,93 en 106 kg) het reeds 68 Superwedstryde agter die rug en 15 toetse. Vermeulen (1,93 m en 115 kg) spog met 89 Superwedstryde vir die Stormers, 20 vir die Cheetahs en 37 toetse vir die Bokke.
Sommige kenners meen Whiteley raak weg wanneer dit warm raak, maar hoeveel keer het dit al in Supperrugby gebeur?
Word daar nie bloot van hom verwag om vaster te speel nie?
Vermeulen is straks Allister Coetzee se kortkop-gunsteling, hoewel daar bespiegel word dat hy na flank kan skuif om plek vir Whiteley as Bok-kaptein te maak.
Dit word ook bespiegel dat Vermeulen een van die spelers is wat Brendan Venter tuis wil hê.
Is dit finaansieel die moeite werd, veral omdat hy 'n allemintige salaris by Toulon in Frankryk verdien en uitgekoop sal moet word?
Kies dus vir Whiteley teen die Franse en as die Bokke nie die mas opkom nie, kan daar mos altyd op Vermeulen in die Rugbykampioenskap teruggeval word.
MRSU-liga: Ladysmith en Rhinos loop voor
Kieran Read is die man.
Mense, ons moet die All Blacks in ons massas ondersteun todat politiek in rugby sy ry gekry het. Begin die oorsese ligas volg vir plaaslike spelers. Dit kan nie so moeilik wees nie; derduisende sokker geesdriftiges volg en ondersteun oorsese spanne.
Wie is Vermeulen???????Vermeulen is n "hasbeen"
Hoekom kies hulle nie vir Pollard nie
Ek stem nie saam dat ons nie oorsese spelers moet kies nie. Dink nou net as Namibië of Samoa sê spelers wat nie in hul land speel, kan nie gekies word nie. Dis mos belaglik. Hulle gaan met 'n amateur span sit, want Namibië kan nie geld betaal nie. Hoekom moet ons die ouens laat kies tussen geld en springbok. Ons lei daaronder. Die probleem is lankal deur sokker uitgeskakel. Daar speel niemand klubsokker in sy eie land nie. Maar as die wêreldbeker kom kies 'n land sy beste spelers. Dis net dom mense wat nie sy land se beste… Lees meer »